**ПОКАНА**

**за подбор на участници в Дейност 13 „ВХОДЯЩА МОБИЛНОСТ ЗА ПРЕПОДАВАНЕ: ПРИВЛИЧАНЕ НА ЧУЖДЕСТРАННИ ПРЕПОДАВАТЕЛИ (3.6)“ по проект BG05M2OP001-2.016-0005 „Модернизация на Югозападен университет „Неофит Рилски“ – гр. Благоевград, Национален военен университет "Васил Левски" – гр. Велико Търново и Софийски университет "Св. Климент Охридски" – гр. София, в професионални направления 5.3 Комуникационна и компютърна техника, 4.4 Науки за земята и 3.7 Администрация и управление“**

Уважаеми колеги,

В Югозападен университет „Неофит Рилски“ се изпълнява проект, финансиран по оперативна програма "Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, процедура BG05M2OP001-2.016-0005 „Модернизация на Югозападен университет „Неофит Рилски“ – гр. Благоевград, Национален военен университет "Васил Левски" – гр. Велико Търново и Софийски университет "Св. Климент Охридски" – гр. София, в професионални направления 5.3 Комуникационна и компютърна техника, 4.4 Науки за земята и 3.7 Администрация и управление“.

С настоящата покана, каним преподаватели от чуждестранните асоциирани партньори от Румъния - Академията за сухопътни войски "Николае Балческу" в Сибиу, Университет “Спиру Харет” Букурещ и Технически Университет по Строително Инженерство Букурещ –ТУСИБ от включените в проекта професионални направления 5.3 Комуникационна и компютърна техника, 4.4 Науки за земята и 3.7 Администрация и управление да вземат участие в дейност 13 „ВХОДЯЩА МОБИЛНОСТ ЗА ПРЕПОДАВАНЕ: ПРИВЛИЧАНЕ НА ЧУЖДЕСТРАННИ ПРЕПОДАВАТЕЛИ (3.6)“ в Технически факултет на Югозападен университет „Неофит Рилски“ – гр. Благоевград за провеждане на специализирани обучения със студенти от специалностите „Технологично предприемачество“, Аутсорсинг и киберсигурност“, „Социална логистика“, „Корпоративна сигурност“ „Регионален мениджмънт и градска икономика“, „Мениджмънт и икономика на околната среда“ и „Геопространствено разузнаване и анализи“.

 Обученията ще бъдат с ясно изразен интердисциплинарен характер, което ще позволи изучаване едновременно на всички взаимовръзки между отделните научни области в сферата на предприемачеството, корпоративната сигурност и киберсигурност, аутсорсинга, геопространствените анализи, регионалния мениджмънт и градската икономика, както и на практическата им приложимост. По време на входящата мобилност ще бъде поставен акцент и върху уменията за работа в екип на студентите, уменията им за решаване на по-сложни проблеми и способността им за колаборация, изграждане на критично мислене, инициативност, гъвкавост и други меки умения, които са така необходими в XXI век и професиите на бъдещето. Използваните методи на преподаване ще поощряват изследователския подход в обучението. Това, от своя страна, ще повиши творческите и дигиталните умения, уменията за справяне в различни ситуации на студентите.

 Предвижда се 3-месечна входяща (смесена) мобилност на общо 15 чуждестранни преподаватели в ЮЗУ „Неофит Рилски“. Входящата (смесена) мобилност включва 16 дни физическа и 76 дни виртуална мобилност.

 Преподавателската дейност в рамките на входящата мобилност ще бъде с продължителност 90 часа преподаване при 3-месечна мобилност.

Успешно приключилата мобилност ще бъде удостоверена с документ (удостоверение/сертификат), подписан от приемащата организация /ЮЗУ „Неофит Рилски“/, посочващ името на участника, целта на дейността, както и началната и крайната дата на дейността.

Периодът на изпълнение на дейността е до ноември 2023 г., като входящите мобилности ще се осъществяват по предварително изготвен график, който ще бъде съобразен с индивидуалните възможности на всеки участник. Конкретният график за провеждане на входящите мобилности ще бъде направен след избора на преподаватели от чуждестранните асоциирани партньори.

**Изисквания:**

1. Да са преподаватели от чуждестранните асоциирани партньори от Румъния - Академията за сухопътни войски "Николае Балческу" в Сибиу, Университет “Спиру Харет” Букурещ и Технически Университет по Строително Инженерство Букурещ –ТУСИБ от професионалните направления, включени в проекта 5.3 KОМУНИКАЦИОННА И КОМПЮТЪРНА ТЕХНИКА, 4.4 НАУКИ ЗА ЗЕМЯТА или 3.7 АДМИНИСТРАЦИЯ И УПРАВЛЕНИЕ;
2. Да притежават необходимото ниво на владеене на английски език

Заинтересованите лица за включване като участници в Дейност 13 „ВХОДЯЩА МОБИЛНОСТ ЗА ПРЕПОДАВАНЕ: ПРИВЛИЧАНЕ НА ЧУЖДЕСТРАННИ ПРЕПОДАВАТЕЛИ (3.6)“ по проект BG05M2OP001-2.016-0005 трябва да представят следните документи:

1. Заявление до Ректора на Югозападен университет „Неофит Рилски“ за участие в конкурса по образец на проекта (наличен на страницата на Югозападен университет „Неофит Рилски“);
2. Копие на документ, удостоверяващ, че кандидатът е преподавател в един от чуждестранните асоциирани партньори от Румъния - Академията за сухопътни войски "Николае Балческу" в Сибиу, Университет “Спиру Харет” в Букурещ и Технически Университет по Строително Инженерство в Букурещ по съответното професионално направление.

**Място и срок за подаване на документите за участие в конкурса:**

Заявлението и приложените към него документи се подават от кандидата или чрез пълномощник на адрес: гр. Благоевград, ул. "Иван Михайлов" 66, Ректорат на ЮЗУ „Неофит Рилски“ в стая 214. Лице за контакт: г-жа Антония Донева.

Заявлението и приложените към него документи може да се подават и по електронен път на e-mail: adoneva@swu.bg.

Подадените документи за осъществяване на входяща мобилност за преподаване ще се разглеждат всеки месец.

Крайният срок за подаване на документи за осъществяване на входяща мобилност за преподаване е до 16:00 ч. на 25 – то число (включително) - всеки месец.

Всички кандидатури ще бъдат разгледани от комисия в състав: проф. д-р Петър Миланов - началник отдел "Научни проекти", доц. д-р инж. Габриела Атанасова – зам. - декан на Технически факултет, доц. д-р Радослав Мавревски - координатор по проекта. Одобрените кандидати ще бъдат запознати в детайли с темите и графика на преподавателската дейност в рамките на входящата мобилност.

Срокът за обявяване на одобрените кандидати за осъществяване на входяща мобилност за преподаване е 28 – мо число до 16:00 ч. - всеки месец.

Дата на публикуване: 07.09.2022 г., гр. Благоевград